**TOIMINTAKERTOMUS V. 2021**

**Yleistä**

Covid-19 virus vaikutti v. 2021 Keski-Uudenmaan senioriopettajat ry:n toimintaan monella tavalla. Alkuvuoden tapahtumat toteutettiin Teams-sovelluksen kautta, syksyn tapahtumissa päästiin jo yhteisiin tapaamisiin. OSJ:n vuoden teema Osaava yhdistystoimija on auttanut muuttamaan ja sopeuttamaan toimintaamme tähän koko yhteiskuntaa vaikuttaneeseen tilanteeseen.

**Toiminta**

Kevätkaudella yhdistyksen lähes koko toiminta oli verkossa, jäsentilaisuuksissa esillä oli matkakuvia Etelä-Afrikasta, sukututkimusta ja suuren suosion saaneet etäopastukset Amos Rexin, Järvenpään taidemuseon ja Ateneumin näyttelyihin. Yhdistyksen vuosikokous 25.3.2021 pidettiin myös Teams yhteydellä verkossa. Järvenpäässä jatkettiin kevätkaudella maanantaiaamupäivien kävelyitä, syyskaudella Keravalla ja Tuusulassa alkoivat myös yhteiset kävelyt.

Poikkeuksellinen tautitilanne ja tapahtumien järjestäminen ovat vaikuttaneet yhdistyksen jäsenten osallistumiseen. Valitettavasti pitkäaikaisia ja aktiivisia jäseniä on jäänyt pois, toisaalta osa jäsenistämme on aktivoinut mukaan toimintaan uusien jäsenten lisäksi. V. 2021 aikana Keski-Uudenmaan senioriopettajat ry:n järjestämissä tilaisuuksissa on ollut 723 osallistumiskertaa.

Senioriopettajayhdistysten välistä yhteistyötä on viritetty Helsingin seudun ammatillisten senioriopettajien kanssa. OSJ:n tekeillä olevan strategialuonnoksen lausunto työstettiin yhdessä.

Yhdistyksen hallituksen jäseniä on osallistunut Osaava yhdistystoimija -koulutuksiin. Koulutusten aiheina olivat mm. Teamsin hyödyntäminen kokouksissa ja yhdistysten hyvä hallinto. Pilvipalvelukoulutus toteutettiin yhdistyksen hallitukselle.

**Jäsenet**

Yhdistyksen jäsenmäärä on 356 jäsentä. Vuoden 2021 aikana yhdistykseen on liittynyt 24 ja eronnut 18 senioriopettajaa.

**Hallitus**

Vuosikokouksen valitsemina hallituksen jäseninä ovat Annikki Ahlqvist, puheenjohtaja, Kyllikki Haikonen, varapuheenjohtaja, Hilkka Vähäoja, sihteeri ja jäseninä Tiina Jumppanen ja Tuija Pilois, varajäseninä Kaija Oksanen ja Ritva Seppänen. Taloudenhoitajana on toiminut hallituksen ulkopuolelta Virva Haikonen. Toiminnantarkastajaksi on valittu Terttu Heikkinen ja varalle Arne Graeffe.

Hallituksen kokoukset (**16)** on toteutettu kevätkaudella Teams kokouksina ja syyskaudella pääosin läsnäolokokouksina. Hallituksella on oma WhatsApp ryhmä, samoin kokousten esityslistat liitteineen ovat Google Drive pilvipalvelussa. Yhdistyksen arkisto on edelleen paperiarkistona.

**Edustukset**

OSJ:n vuosikokoukseen 29.4.2021 osallistuivat Annikki Ahlqvist ja Hilkka Vähäoja. Järvenpään eläkeneuvostossa yhdistystä ovat edustaneet 31.5.2021 asti Leena Vuorialho ja varalla Tuula Taka-Sihvola. 1.6.2021 jälkeen edustajina ovat Kaija Tuuri ja varalla Tuija Pilois.

**Talous**

Yhdistyksen vuosikokous päätti, että poikkeuksellisten olosuhteiden johdosta yhdistyksen omaa vapaaehtoista 5 euron jäsenmaksua ei peritä v. 2021. OSJ:n toiminta-avustus on käytetty yhdistyksen toiminnan tukemiseen.

**Tiedotus**

Yhdistyksen tiedotusta on hoidettu yhdistyksen kotisivujen ja sähköpostitse jaettavien jäsentiedotteiden (18) kautta sekä paikallislehtien yhdistyspalstoilla.

**Muistamiset**

Yhdistyksen hallituksen pitkäaikaisille jäsenille Kaisa Heltimoinen ja Tuula Taka-Sihvola on myönnetty OSJ:n pronssiset ansiomerkit.